ILM พุ่งแรง 5% โบรกฯ แนะซื้อเป้า 22 บ. ลุ้น Q4 กำไร 150 ลบ. นิวไฮรอบ 2 ปี
ILM พุ่งแรง 5% ราคาแตะ 202.40 บ. โบรกฯ แนะซื้อเป้า 22 บ. ลุ้นไตรมาส 4/64 กำไร 150 ลบ. ทำจุดสูงสุดใหม่ในรอบ 2 ปี รับยอดขายเพิ่ม หลังโควิด-19 คลี่คลาย
ILM พุ่งแรง 5% ราคาแตะ 202.40 บ. โบรกฯ แนะซื้อเป้า 22 บ. ลุ้นไตรมาส 4/64 กำไร 150 ลบ. ทำจุดสูงสุดใหม่ในรอบ 2 ปี หลังโควิด-19 คลี่คลาย
10 ก.พ. 2565

ผู้สื่อข่าวรายงานว่า ราคาหุ้น บริษัท อินเด็กซ์ ลิฟวิ่งมอลล์ จำกัด (มหาชน) หรือ ILM ล่าสุด ณ เวลา 14:49 น. อยู่ที่ 20.40 บาท บวก 0.90 บาท หรือ 4.62% สูงสุดที่ 20.70 บาท ต่ำสุดที่ 19.50 บาท ด้วยมูลค่าซื้อขาย 80.80 ล้านบาท

ทั้งนี้ บล.โนมูระ พัฒนสิน ระบุในบทวิเคราะห์ (17 ม.ค.2565) มีมุมมอง positive ต่อแนวโน้มกำไรสุทธิไตรมาส 4/2564 ที่ 150 ล้านบาท เพิ่มขึ้น 5% เมื่อเทียบจากปีก่อน และเพิ่มขึ้น 169% เมื่อเทียบจากไตรมาสก่อน ทำจุดสูงสุดในรอบ 2 ปีเกิดจากอานิสงส์การคลายล็อคดาวน์ ส่งผล SSSG และรายได้ค่าเช่าจะฟื้นตัว ผสานกับยอดขายออนไลน์ที่โตสูงต่อเนื่อง 95% เมื่อเทียบจากปีก่อน
ทั้งนี้เพื่อสะท้อนการได้พันธมิตรใหม่อย่าง COM7 มาร่วมบริหารพื้นที่ขายกลุ่มเครื่องใช้ไฟฟ้าและ IT (ตามแผนจะส่งมอบครบ 31 แห่งภายในครึ่งแรกปี 2565) ที่บล.โนมูระ พัฒนสิน คาดจะหนุนการเติบโตของรายได้และอัตราทำกำไรในระยะยาวจึงปรับกำไรสุทธิปี 2565-2566 ขึ้น 2%/ 7% เป็น 601 ล้านบาท เติบโต 33% เมื่อเทียบจากปีก่อน และ 692 ล้านบาท เติบโต 15% เมื่อเทียบจากปีก่อน ตามลำดับ ซึ่งเทียบเท่า CAGR กำไรปี 2565-2566 ที่เติบโต 24% โตสูงสุดในกลุ่ม Home improvement แนะนำ “ซื้อ” ราคาเป้าหมายใหม่ 22 บาท